ג'ון ג'וזף הופפילד

ג'ון ג'וזף הופפילד (באנגלית: John Joseph Hopfield; נולד ב־15 ביולי 1933) הוא מדען אמריקאי הידוע בעיקר בשל מודל העוסק ברשתות עצביות שפורסם ב-1982. רשת זו ידועה בכינוייה רשת הופפילד. 

ג'ון הופפילד קיבל את תואר פוסט-דוקטורט מאוניברסיטת קורנל בשנת 1958. הוא עבד במשך שנתיים במעבדות בל, ולאחר מכן היה לחבר פקולטה באוניברסיטת קליפורניה בברקלי (בפיזיקה), באוניברסיטת פרינסטון (פיזיקה) ובמכון הטכנולוגי של קליפורניה (כימיה וביולוגיה). במשך 35 שנים הקשר בינו לבין מעבדות בל נשמר. 

ב-2002 הוענק להופפילד מדליית דיראק של המרכז הבינלאומי לפיזיקה תאורטית על התרומה הבין-תחומית שלו להבנת הביולוגיה כתהליך פיזיקלי, כולל השינויים שהציע לגבי סינתזה בביולוגיה מולקולרית, תיאוריו של הדינמיקה הקיבוצית, וחישוביו עם גורמי משיכה ברשתות נוירונים. כמו כן, הוענק לו פרס אוליבר באקלי (Oliver Buckley Prize) על עבודתו לגבי יחסי גומלין בין אור למוצק. 

המאמר החשוב ביותר שכתב הוא "Neural networks and physical systems with emergent collective computational abilities" שפורסם ב-1982. הופפילד נכון ל-2008 הוא פרופסור במחלקת הביולוגיה המולקולרית באוניברסיטת פרינסטון וב-2006 היה נשיאה הרשמי של איגוד הפיזיקה האמריקאי (American Physical Society).

קישורים חיצוניים

 דף הבית של הופפילד באתר של אוניברסיטת פרינסטון

פיזיקאים אמריקאים
ביולוגים אמריקאים
סגל אוניברסיטת קליפורניה בברקלי
סגל אוניברסיטת פרינסטון
סגל המכון הטכנולוגי של קליפורניה
חברי האקדמיה הלאומית למדעים של ארצות הברית
עמיתי מקארתור
זוכי מלגת גוגנהיים
בוגרי אוניברסיטת קורנל
שיקגו: אישים
אמריקאים שנולדו ב-1933
זוכי פרס דיראק